反逃犯條例修訂運動術語一覽

反逃犯條例修訂運動術語一覽收錄2019年香港反逃犯條例修訂運動入面常見嘅術語。

術語一覽

同示威者有關
發夢：出嚟參與示威活動，話自己發夢即係無認過自己有出過嚟
行街：參與攞唔到不反對通知書嘅遊行，好似平時行街買嘢噉
寶寶：對前線示威者嘅稱呼
衝衝子：衝鋒陷陣嘅示威者，多數指勇武派
家長車接放學：義載前線抗爭者返屋企就係「接放學」，義載嘅車就係「家長車」，司機就係「家長」
文具：指前線示威者嘅裝備
哨兵：喺示威現場週圍留意住環境嘅人
FA：「First Aid」嘅簡稱，指在場嘅義務急救員
FC：「Fact Check/Fact Checking」嘅簡稱，指核實消息係咪真
獅鳥/鶳：形象係隻有翼獅子嘅「神獸」，諧音「私了」，代表示威者私下解決，對立嘅人，理論上周不時唔合法。仲有一種解釋係示威者對被警察包庇嘅犯罪者進行「私人執法」。
冷氣軍師：指無去現場參加示威，又鍾意隔空指指點點，所謂教路嘅人；「冷氣」指他調噉樣匿喺冷氣房入面
魔法：搞事或者破壞方法——最常聽到嘅火魔法係指用火，重有水魔法、屎魔法……如此類推，出手嘅叫作魔法師
落單：粵語意思本身係解「點嘢食」，但反修例運動入面嘅「落單」就借用北方話意思，解做「得返一個人」
裝修：指破壞唔同政見店舖嘅行為，皆因破壞完後店舖要安排重新裝修
懲罰：指幫襯支持反修例運動店舖嘅行為，皆因搞到伙記做到無停手
人血饅頭：出自魯迅，後被解釋為藉住香港修例風波去攞着數、搵個人利益
煲底之約：指一眾抗爭者約定喺抗爭成功之後，去到金鐘立法會綜合大樓地下示威區除低豬嘴同口罩相認同一齊慶祝
開花：唔同地區同一時間有群眾聚集，當中部份激進示威者會有堵路同破壞行為；後來亦用來形容處處都有人參加嘅和理非行動
落雨：當激進示威者有行動嗰陣，同伴大嗌「落雨」，周圍嘅示威者就會開遮遮住佢哋，唔畀其他人見到同埋記者影到
手足：反政府抗爭者之間嘅稱呼；呢個詞不嬲都係用來稱呼朋友同親人嘅，到咗呢輪運動，先至多咗個用法；來自成語「手足情心」
和你……：「和理非」之中頭兩個字嘅諧音，用咗來幫唔少活動起名——和你塞、和你唱、和你飛……「同你一齊參加某『和理非』活動」嘅意思

同警方有關
popo：對警察嘅稱呼，嚟自警察嘅英文「police」開頭嘅兩個英文字母
狗：對警察嘅另一稱呼，有盲目聽主人話，亂吠亂咬人嘅比喻；衍生術語有「狗車」、「狗屋/狗竇」、「狗糧」等
速龍：速龍小隊簡稱
速生：速龍先生嘅簡稱，同「畜生」同音
RB：「Road Block」嘅簡稱，指警方設嘅路障
TG：通常指催淚彈，警方驅散示威者常用工具
TG放題：話警方係噉放催淚彈，令示威者食催淚氣「食到飽」
毅進仔：對前線警員嘅稱呼，笑佢哋無文化，得毅進文憑嘅學歷
毅進制：每次遊行集會，警方點算嘅人數都會少過主辦單位數字好多，而且科學上明顯錯得離譜；由於差人又被人嗌作「毅進仔」，所以呢套計法就叫「毅進制」
藍旗：警方喺示威現場向示威者舉嘅旗，話場示威係違法，要即刻走人，否則警方可能使用武力
黑旗：警方喺示威現場向示威者舉嘅旗，話即將會發射催淚彈
橙旗：警方喺示威現場向示威者舉嘅旗，話即將會開槍
紫旗：警方喺示威現場向示威者舉嘅旗，話在場示威者違反《國安法》，有示威者會將紫旗改名為藝人鄧紫棋
警嫂：對人群管理特別用途車嘅不文稱呼

攷

反逃犯條例修訂運動